Елин Пелин
Майска песен

chitanka.info

Елате по полята,

елате по горите,

да чуеме елате

на месец май песните!

Елате по горите,

елате по полята,

елате да береме

на месец май цветята!

От жълтата иглика,

от синия синчец

елате да увием

на месец май венец!

Под ясната усмивка

на сини небеса

елате — нас ни вика

на месец май гласа!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.